B’referenza għat-traġedja tal-11 t’Ottubru, meta 270 Sirjan għerqu qrib Lampedusa, iċ-Chairperson ta’ Alternattiva Demokratika, Prof. Arnold Cassola , qal: “Ġurnali Taljani qegħdin jallegaw li Malta għandha responsabbiltajiet serji fil-mewt ta’ dawn in-nies. Il-Gvern Malti mhux qiegħed jirrispondi għal dawn l-allegazzjonijiet u l-AFM irrispondew billi qalu li ma jridux jikkummentaw. Din l-attitudni hija kompletament irresponsabbli. L-awtoritajiet Maltin huma obbligati li jwieġbu biex iħarsu r-reputazzjoni ta’ pajjiżna mill-aktar fis possibbli.”